CATEGORY : RELATIONSHIP

URL : KORAGU  

ಸಂಗಾತಿಗಾಗಿ ಸದಾ ಕೊರಗುತ್ತಿರಬೇಡಿ
ಯಾವುದೇ ಒಂದು ಸಂಬಂಧವನ್ನು ಇನ್ನಷ್ಟು ಗಟ್ಟಿಗೊಳಿಸಲು ಮತ್ತು ಅದನ್ನು ಯಶಸ್ವಿಗೊಳಿಸಲು ಪ್ರೀತಿಗಿಂತಲೂ ಹೆಚ್ಚಿನ ಅವಶ್ಯಕತೆ ಏನಿದೆ, ಅದನ್ನು ತಿಳಿದುಕೊಳ್ಳುವ ಆಸಕ್ತಿ ನಿಮಗಿಲ್ಲವೇ.....?
ಅನನ್ಯಾ 22 ವರ್ಷದ ಸುಂದರ, ಟ್ಯಾಲೆಂಟೆಡ್​ ಹಾಗೂ ಸ್ವತಂತ್ರ ವಿಚಾರದ ಯುವತಿ. ಬಾಲ್ಯದಿಂದ ಹಿಡಿದು ಈವರೆಗೂ ಅವಳು ತನ್ನ ನಿರ್ಧಾರಗಳನ್ನು ತಾನೇ ತೆಗೆದುಕೊಳ್ಳುತ್ತಾ ಬಂದಿದ್ದಾಳೆ. ಆ ಬಳಿಕ ಬೇರೆ ಯುವಕ ಯುವತಿಯರಿಗೆ ಆಗುವಂತೆ ಅವಳಿಗೂ ಪ್ರೀತಿ ಉಂಟಾಯಿತು. ಸ್ವತಂತ್ರ ಮನೋಭಾವದ ಅನನ್ಯಾ ಪ್ರೀತಿಯ ಸಂಕೋಲೆಯಲ್ಲಿಯೇ ತನ್ನ ಗುರುತನ್ನು ಹುಡುಕತೊಡಗಿದಳು.
ತನ್ನ ಬಾಯ್​ ಫ್ರೆಂಡ್​ ಜೊತೆಗೆ ಅನನ್ಯಾ ಸಪ್ತವರ್ಣದ ಕನಸನ್ನು ಹೆಣೆಯಲು ಆರಂಭಿಸಿದ್ದಳು. ತನ್ನ ಹವ್ಯಾಸ, ಬಟ್ಟೆ ಧರಿಸುವ ವಿಧಾನ ಹೀಗೆ ಎಲ್ಲವನ್ನು ಪ್ರೀತಿಯ ಬಲೆಯಲ್ಲಿ ಸಿಲುಕಿ ಬದಲಿಸಿಕೊಂಡಳು. ಆ ಬಳಿಕ ಒಡೆದ ಹೃದಯದೊಂದಿಗೆ ಖಿನ್ನತೆಗೆ ತುತ್ತಾದಳು.
ದಿವ್ಯಾ ಬಾಲ್ಯದಿಂದಲೇ ಒಂದು ಕನಸು ಕಾಣುತ್ತಾ ಬಂದಿದ್ದಾಳೆ. ಅದೆಂದರೆ ತನ್ನ ಜೀವನದಲ್ಲಿ ಒಬ್ಬ ರಾಜಕುಮಾರ ಬಂದೇ ಬರುತ್ತಾನೆಂಬ ನಂಬಿಕೆ ಅವಳಿಗಿತ್ತು. ಅಕ್ಕಪಕ್ಕದಲ್ಲಿ ಸಂಬಂಧಿಕರಲ್ಲಿ ಅನೇಕ ಪ್ರೇಮ ಪ್ರಕರಣಗಳನ್ನು ಅವಳು ಕಂಡಿದ್ದಳು. ಬಾಯ್ ಫ್ರೆಂಡ್​ ಇಲ್ಲದ ತನ್ನ ಜೀವನ ವ್ಯರ್ಥ ಎಂದು ಅವಳಿಗೆ ಅನಿಸತೊಡಗಿತು. ಇದೇ ವಿಚಾರಧಾರೆಯ ಕಾರಣದಿಂದ ಅವಳೊಬ್ಬ ವಿಚಿತ್ರ ಖಯಾಲಿಯ ಹುಡುಗನೊಬ್ಬನ ಸುಳಿಗೆ ಸಿಲುಕಿದಳು.
ಪ್ರತಿಯೊಬ್ಬ ಹುಡುಗಿ ಅವಳು ಗ್ರಾಮೀಣ ಭಾಗದವಳೇ ಆಗಿರಬಹುದು ಅಥವಾ ನಗರಪ್ರದೇಶದವಳು, ತನಗೊಬ್ಬ ಸಂಗಾತಿ ಇದ್ದರಷ್ಟೇ ತನ್ನ ಜೀವನ ಪೂರ್ಣ ಎಂದು ಅವಳಿಗೆ ಏಕೆ ಅನಿಸುತ್ತಿರುತ್ತದೆ? ಇದರ ಹಿಂದೆ ಅಡಗಿರುವುದು ಅದೇ ಹಳೆಯ ಯೋಚನೆ, ಎಲ್ಲಿಯವರೆಗೆ ಅವಳು ವಿವಾಹವಾಗುವುದಿಲ್ಲಿ, ಅಲ್ಲಿಯವರೆಗೆ ಅವಳ ಜೀವನ ಪೂರ್ಣಗೊಳ್ಳುವುದಿಲ್ಲ ಎಂದು ಅಂದುಕೊಳ್ಳಾಗುತ್ತದೆ.
ಬಹಳಷ್ಟು ಹಳ್ಳಿಗಳಲ್ಲಿ ಈಗಲೂ ಕೂಡ ಅನೇಕ ಹುಡುಗಿಯರು ಓದುಲ ಉದ್ದೇಶ ಮದುವೆಯಾಗಲೆಂದೇ. ತಾವು ಓದದಿದ್ದರೆ ಒಳ್ಳೆಯ ಹುಡುಗ ಸಿಗುವುದಿಲ್ಲ ಎನ್ನುವುದು ಅವರ ಅನಿಸಿಕೆ ಆಗಿರುತ್ತದೆ. ಅದೇ ಮಹಾನಗರದಲ್ಲಿ ಹುಡುಗಿಯೊಬ್ಬಳು ನೌಕರಿ ಮಾಡುವುದು ಒಬ್ಬ ಒಳ್ಳೆಯ ಹುಡುಗನ ಜೊತೆ ಮದುವೆಯಾಗಲು ಅತ್ಯಾವಶ್ಯಕವಾಗಿದೆ.
ಅಂದರೆ ಹುಡುಗಿಯರ ಜೀವನ ಪಯಣದಲ್ಲಿ ಪುರುಷನೆಂಬ ಜೀವಕ್ಕೆ ಮಹತ್ವವಿದೆ. ಅವರ ಹೆಚ್ಚಿನ ಕಾರ್ಯಕಲಾಪ ಪುರುಷ ಸ್ನೇಹಿತರು, ಪ್ರೇಮಿ ಅಥವಾ ಗಂಡನ ಆಸುಪಾಸು ಸುತ್ತುತ್ತಿರುತ್ತದೆ. ಪುರುಷನೆಂಬ ಸೂತ್ರ ಅವರಿಂದ ದೂರವಾಗುತ್ತಿದ್ದಂತೆ ಅವರ ಅಸ್ತಿತ್ವವೇ ಗೌಣವಾಗುತ್ತದೆ.
ಒಂದು ವಿಫಲ ಪ್ರೇಮ ಪ್ರಕರಣದ ಕಾರಣದಿಂದ ಹುಡುಗಿಯರು ತಮ್ಮ ಜೀವನವನ್ನು ಅಂತ್ಯಗೊಳಿಸುತ್ತಾರೆ. ಇದರ ಹಿಂದಿದೆ ಅದೇ ಕಂದಾಚಾರದ ಯೋಚನೆ, ಮಹಿಳೆ ಒಬ್ಬಳೇ ತನ್ನನ್ನು ತಾನು ನೋಡಿಕೊಳ್ಳಲು ಸಾಧ್ಯವೇ ಎಂದು. ಏಕಾಂಗಿ ಮಹಿಳೆಯ ಜೊತೆ `ಪಾಪ' ಎಂಬ ಶಬ್ದ ಏಕೆ ಸೇರಿಕೊಳ್ಳುತ್ತೋ ಏನೋ? ನಾವು ನಮ್ಮ ಹುಡುಗಿಯರ ಮನಸ್ಸಿನಲ್ಲಿ ನೀವು ಮಹಿಳೆಯರಾಗಿರುವುದು ಯಾವಾಗ ಸಾರ್ಥಕವಾಗುತ್ತದೆಯೆಂದರೆ, ನಿಮ್ಮ ಜೀವನದಲ್ಲಿ ಪುರುಷನೊಬ್ಬ ಜೊತೆ ಇದ್ದಾಗ, ಮಾತ್ರ ಎಂದು ಏಕೆ ಒತ್ತಿ ಒತ್ತಿ ಹೇಳುತ್ತಿದ್ದೇವೋ ಏನೋ?
ಒಂದಿಷ್ಟು ಆಳವಾಗಿ ಯೋಚಿಸುವುದಾದರೆ, ಮದುವೆಯ ಬಳಿಕ ಹುಡುಗಿಯರಷ್ಟೇ ತಮ್ಮನ್ನು ತಾವು ಅಡಿಯಿಂದ ಮುಡಿಯವರೆಗೆ ಬದಲಾವಣೆ ಮಾಡಿಕೊಳ್ಳುತ್ತಾರೆ. ಏಕೆಂದರೆ ಅವರಿಗೆ ಬಾಲ್ಯದಿಂದಲೇ ಪ್ರೀತಿಯೆಂದರೆ ತ್ಯಾಗ, ಅದರಿಂದ ಒಂದಿಷ್ಟು ಅವಮಾನವಾದರೂ ಸಹಿಸಿಕೊಳ್ಳಲು ಸಿದ್ಧರಾಗಬೇಕು ಎಂದು ಕಲಿಸಿಕೊಡಲಾಗುತ್ತದೆ.
ಇಂತಹದರಲ್ಲಿ ನಾವು ನಮ್ಮ ಹೆಣ್ಣುಮಕ್ಕಳಿಗೆ, ಪ್ರೀತಿಯೆಂದರೆ ಜೀವನದ ಒಂದು ಬಣ್ಣ ಅಷ್ಟೇ, ಅದೇ ಜೀವನವಲ್ಲ ಎಂದು ಏಕೆ ಕಲಿಸಿಕೊಡಬಾರದು? ಜೊತೆಗೆ ಯಾರಾದರೂ ಇರಲಿ, ಬಿಡಲಿ ನಮ್ಮನ್ನು ನಾವು ನಿರಾಕರಿಸುವುದನ್ನು ನಿಲ್ಲಿಸಬೇಕು, ಸಂಗಾತಿ ಇಲ್ಲದೆಯೂ ಜೀವನವನ್ನು ಚೆನ್ನಾಗಿ ನಡೆಸಬಹುದು. ಯಾರದ್ದಾದರೂ ಸಾಂಗತ್ಯದ ಅಪೇಕ್ಷೆಯಲ್ಲಿ ನಮ್ಮ ಸುಂದರ ಜೀವನ ವ್ಯರ್ಥವಾಗಲು ಬಿಡಬಾರದು.
ಒಂದು ವೇಳೆ ನಿಮ್ಮ ಮಗಳು, ನಿಮ್ಮ ಸೋದರಿ, ಸಂಬಂಧಿಕಳು ಅಥವಾ ಪರಿಚಿತರ ಮಗಳು ಪ್ರೇಮ ಪ್ರಕರಣದಲ್ಲಿ ಸಿಲುಕಿದ್ದರೆ, ಈ ಚಿಕ್ಕಪುಟ್ಟ ಟಿಪ್ಸ್ ಅವರಿಗೆ ನೆರವಾಗಬಹುದು.
ಏಕಾಂಗಿಯಾಗಿ ಸಾಗಿ : ನಿಮ್ಮ ಜೀವನ ಒಂದು ಪಯಣದಂತೆ, ಪ್ರತಿಯೊಬ್ಬರ ಹಾಗೆ ನಿಮಗೂ ಕೂಡ ಒಂದು ಗುರಿಯನ್ನು ತಲುಪಬೇಕಿದೆ. ನಿಮ್ಮ ಜೀವನದಲ್ಲಿ ಸಂಗಾತಿ ನಿಮ್ಮ ಹೆಜ್ಜೆಗೆ ಹೆಜ್ಜೆ ಇಟ್ಟು ನಡೆಯುತ್ತಾನೆಂದು ಹೇಳಲಾಗದು. ಕೆಲವು ಜನರು ನಿಮ್ಮ ಜೀವನದಲ್ಲಿ ನಿಮಗೆ ಪಾಠ ಕಲಿಸಲೆಂದೇ ಬರುತ್ತಾರೆ. ನೀವು ಅವರಿಂದ ಏನನ್ನು ಕಲಿಯಬೇಕೊ ಅದನ್ನು ಕಲಿತು ನಿಮ್ಮ ಜೀವನ ಪಯಣ ಮುಂದುವರಿಸಬೇಕಾದ ಅಗತ್ಯವಿದೆ.
ಒಂದು ಸಂಗತಿ ನೆನಪಿರಲಿ. ಜೀವನ ಎನ್ನುವುದು ನಿಮ್ಮದೇ ಪಯಣ. ಅದನ್ನು ನೀವೇ ಕ್ರಮಿಸಬೇಕು. ಅದನ್ನು ಅಳುತ್ತಾ ಪೂರೈಸುತ್ತೀರೋ ಅಥವಾ ಒಳ್ಳೆಯ ಕೆಟ್ಟ ಅನುಭವಗಳ ಮುಖಾಂತರ ನಿಮ್ಮ ಖುಷಿಗೆ ನೀವೇ ಜವಾಬ್ದಾರರೆಂದು ಭಾವಿಸಿ ನಿಮ್ಮ ಪಯಣವನ್ನು ಪೂರ್ತಿಗೊಳಿಸಬೇಕು.
ನಿಮ್ಮಿಂದಲೇ ನಿಮಗೆ ಗುರುತು : ಒಂದು ವೇಳೆ ನಿಮ್ಮ ಹೆಸರಿನೊಂದಿಗೆ ಬೇರೆಯವರ ಹೆಸರು ಸೇರಿಸಿ ನಿಮ್ಮ ಗುರುತು ಪಡಿಯಚ್ಚು ನೋಡುತ್ತೀರಾದರೆ, ಸಂಗಾತಿ ನಿಮ್ಮ ಜೀವನದಿಂದ ಹೊರಟು ಹೋದಾಗ, ನಿಮಗೆ ಬಹಳಷ್ಟು ನೋವುಂಟು ಮಾಡುತ್ತದೆ. ನಿಮ್ಮ ಗುರುತು ನಿಮ್ಮಲ್ಲೇ ಇದೆ. ಯಾರೊಬ್ಬರ ಗರ್ಲ್ ಫ್ರೆಂಡ್​ ಅಥವಾ ಹೆಂಡತಿಯಾಗಿ ನೀವು ಅವರ ಜೀವನದ ಒಂದು ಭಾಗವಾಗಬಹುದು. ಆದರೆ ಪರಿಪೂರ್ಣ ಜೀವನವಲ್ಲ, ಈ ಸಂಗತಿಯನ್ನು ನೀವು ಎಷ್ಟು ಬೇಗ ಅರ್ಥ ಮಾಡಿಕೊಳ್ಳುತ್ತೀರೊ, ಅಷ್ಟೇ ಒಳ್ಳೆಯದು.
ನಿಮ್ಮನ್ನು ಬದಲಿಸಿಕೊಳ್ಳಬೇಡಿ : ಸಾಮಾನ್ಯವಾಗಿ ಕಂಡುಬರುವ ಸಂಗತಿಯೆಂದರೆ, ಹುಡುಗಿಯರು ಪ್ರೀತಿಯಲ್ಲಿ ಬಿದ್ದ ಬಳಿಕ, ತಮ್ಮನ್ನು ತಾವು ಎಷ್ಟೊಂದು ಬದಲಿಸಿಕೊಳ್ಳುತ್ತಾರೆಂದರೆ, ಅವರನ್ನು ಗುರುತಿಸುವುದು ಕಷ್ಟವಾಗುತ್ತದೆ. ಸಂಗಾತಿಯ ಇಷ್ಟದ ಬಟ್ಟೆ ಹೇರ್​ ಕಟ್​ ಅನುಸರಿಸುತ್ತಾರೆ. ಕೆಲವು ಹುಡುಗಿಯರು ಪ್ರೇಮಿಯ ಕಾರಣದಿಂದ ಮದ್ಯ ಸೇವನೆ ಕೂಡ ಆರಂಭಿಸುತ್ತಾರೆ. ಅವರ ಪ್ರತಿಯೊಂದು ಕಾರ್ಯಕ್ರಮ ಸಂಗಾತಿಯ ಮೂಡ್​ ಅಥವಾ ಕೆಲಸವನ್ನು ಅವಲಂಬಿಸಿರುತ್ತದೆ. ಕಡಿಮೆ ಶಬ್ದಗಳಲ್ಲಿ ಹೇಳಬೇಕೆಂದರೆ, ಇಂತಹ ಹುಡುಗಿಯರು ತಮ್ಮನ್ನು ತಾವು ಎಷ್ಟು ಬದಲಿಸಿಕೊಳ್ಳುತ್ತಾರೆಂದರೆ, ಸಂಗಾತಿಯು ಹೊರಟುಹೋದಾಗ ಮೋಸ ಮಾಡಿದಾಗ ಅವರ ಜೀವನದ ಅಡಿಪಾಯವೇ ಅಲ್ಲಾಡಿ ಬಿಡುತ್ತದೆ.
ಸ್ನೇಹದ ವ್ಯಾಪ್ತಿ ಹೆಚ್ಚಿಸಿಕೊಳ್ಳಿ : ನಿಮಗೆ ಮದುವೆಯಾಗಿರಬಹುದು ಅಥವಾ ನೀವು ಯಾರ ಜೊತೆಗಾದರೂ ರಿಲೇಶನ್​ ಶಿಪ್​ ನಲ್ಲಿ ಇದ್ದಿರಬಹುದು. ಆದಾಗ್ಯೂ ಕೂಡ ನೀವು ನಿಮ್ಮ ಸ್ನೇಹಿತರ ಸಂಪರ್ಕದಿಂದ ದೂರವಿರಬೇಡಿ. ಯಾವುದೇ ಒಬ್ಬ ವ್ಯಕ್ತಿ ನಿಮ್ಮೆಲ್ಲ ಅಗತ್ಯಗಳನ್ನು ಪೂರೈಸಲಾರ. ಜೀವನದಲ್ಲಿ ಸ್ನೇಹಿತರ ಉಪಸ್ಥಿತಿ ಅತ್ಯಗತ್ಯ. ಪ್ರೀತಿ ಹೇಗೆ ಅವಶ್ಯಕವೇ ಜೀವನದಲ್ಲಿ ಸ್ನೇಹಿತರಿರುವುದು ಅದಕ್ಕೂ ಹೆಚ್ಚಿನ ಅವಶ್ಯಕತೆಯಾಗಿದೆ. ನಿಮ್ಮ ಸ್ನೇಹದ ವ್ಯಾಪ್ತಿ ಸ್ವಲ್ಪ ಹೆಚ್ಚಿಸಿಕೊಳ್ಳಿ. ಏಕೆಂದರೆ ಕಷ್ಟಕಾಲದಲ್ಲಿ ನೀವು ಏಕಾಂಗಿಯಾಗಿರಬಾರದು.
ಕುಟುಂಬ ಕೂಡ ಅವಶ್ಯ : ಮದುವೆಯಾಗುತ್ತಿದ್ದಂತೆ ಹುಡುಗಿಯರು ಕುಟುಂಬದ ಸಂಪರ್ಕದಿಂದ ದೂರವಾಗುತ್ತಾರೆ. ಗಂಡ ನಿದ್ದೆ ಮಾಡಿದಾಗ ನಿದ್ದೆ, ಎಚ್ಚರವಾದಾಗ ತಾನೂ ಎಚ್ಚರಗೊಳ್ಳಬೇಕು. ನಿಮ್ಮ ಸಂಗಾತಿ ಅಥವಾ ಗಂಡನ ಜಾಗವನ್ನು ಯಾರೂ ತುಂಬಲು ಸಾಧ್ಯವಿಲ್ಲ. ಅದೇ ರೀತಿ ಕುಟುಂಬದ ಸ್ಥಾನವನ್ನು ಯಾರೂ ಭರ್ತಿ ಮಾಡಲು ಸಾಧ್ಯವಿಲ್ಲ. ಸಂಗಾತಿಯ ಪ್ರೀತಿಯಲ್ಲಿ ಮುಳುಗಿ ನೀವು ನಿಮ್ಮ ಕುಟುಂಬದವರನ್ನು ನಿರ್ಲಕ್ಷಿಸಬೇಡಿ. ಕುಟುಂಬದ ಅಸ್ತಿತ್ವವೇ ನಿಮ್ಮನ್ನು ಭಾವನಾತ್ಮಕವಾಗಿ ಸಂಭಾಳಿಸಲು ನೆರವಾಗುತ್ತದೆ.
ಕೆಲಸದೊಂದಿಗೆ ಸ್ನೇಹ ಬೆಳೆಸಿ : ನಿಮ್ಮ ಸಮಯ ಒಳ್ಳೆಯದೇ ಇರಬಹುದು ಅಥವಾ ಕೆಟ್ಟದ್ದು. ಇಂತಹದರಲ್ಲಿ ಕೆಲಸ ಅಥವಾ ನೌಕರಿ ಎಂತಹದೊಂದು ಸಂಗತಿಯೆಂದರೆ, ಅದು ನಿಮ್ಮ ನೋವನ್ನು ಕಡಿಮೆ ಮಾಡುವಲ್ಲಿ ಸಹಾಯಕವಾಗಿದೆ. ಒಂದು ವೇಳೆ ನೀವು ನಿಮ್ಮ ಕೆಲಸಕ್ಕೆ ಗೌರವ ಕೊಡದಿದ್ದರೆ, ನಿಮ್ಮನ್ನು ನೀವು ಕಳೆದುಕೊಳ್ಳುವಿರಿ. ನಿಮ್ಮ ಕೆಲಸ ಕೂಡ ನಿಮ್ಮ ಸಂಗಾತಿಯ ಹಾಗೆ ನಿಮ್ಮೊಂದಿಗೆ ಸದಾ ಇದ್ದೇ ಇರುತ್ತದೆ. ನಿಮ್ಮ ಸಂಗಾತಿಗಾದರೆ, ಒಂದಿಷ್ಟು ಅಪೇಕ್ಷೆಗಳಿರುತ್ತವೆ. ಆದರೆ ನಿಮ್ಮ ನೌಕರಿ ಯಾವುದೇ ಅಪೇಕ್ಷೆ ಇಲ್ಲದೆ, ನಿಮಗೆ ಹೆಸರು ಹಾಗೂ ಗೌರವ ಕೊಡಿಸುವಲ್ಲಿ ಸಮರ್ಥವಾಗಿರುತ್ತದೆ. 
- ರಚನಾ